इसके अलावा पुरुषों की बात करें, तो पुरुषों में आंत की चर्बी बहुत ज्यादा पाई जाती है, जो बेहद खतरनाक होती है। इसकी वजह से हृदय रोग और डायबिटीज जैसी समस्या पैदा हो सकती है। साथ ही आंत की चर्बी से जुड़े दूसरे भी कई रोग हैं, जो आपके जीवन को बुरी तरह प्रभावित कर सकते हैं। आइए जानते हैं किस तरह खतरनाक है आंत की चर्बी।
पैदा हो सकती है टाइप-2 डायबिटीज
हमारे पेट और साइड या आंत के आस पास का फैट पाया जाता है। यह फैट यूं तो हमारे ऑर्गन्स को सुरक्षित रखने का कार्य करता है। लेकिन अगर आंत के आस पास चर्बी अधिक हो जाए तो इसकी वजह से न केवल टाइप 2 डायबिटीज की समस्या पैदा हो सकती है। बल्कि इस चर्बी की वजह से फैटी लीवर और हृदय से जुड़ी बीमारियां भी अपनी गिरफ्त में ले सकती हैं।
इंसुलिन प्रतिरोध
आपको बता दें कि हमारे शरीर में फैट सेल्स ऐसे सेल्स का निर्माण करते हैं जिसके जरिए सूजन तो कम होती ही है। साथ ही इसके बाद यह स्वस्थ सेल्स की ग्रोथ को भी बढ़ाने का काम करते हैं। वहीं जब शरीर में चर्बी अधिक होती है, तो फैट सेल्स अपना कार्य सही प्रकार नहीं कर पाते।
जिसकी वजह से इंसुलिन प्रतिरोध की स्थिति उत्पन्न होने लगती है। ज्ञात हो कि इस स्थिति में हमारे मसल्स, फैट और लिवर इंसुलिन की ओर प्रतिक्रिया नहीं करते। जिसकी वजह से ब्लड से ग्लूकोज लेना मुश्किल हो जाता है। इसी को इंसुलिन प्रतिरोध कहा जाता है। ऐसा होने पर पैंक्रियाज अधिक इंसुलिन का उत्पादन करता है, ताकि ग्लूकोज सेल्स में प्रवेश कर सके।
एडिपोकिंस और सूजन
जब शरीर में आंत में फैट जमा होता है तो इसकी वजह से एडिपोकिंस का स्राव होता है। आपको बता दें कि यह एक ऐसा केमिकल होता है जो सूजन को ट्रिगर करता है और फैटी एसिड को रक्त प्रवाह में छोड़ देता है। लेकिन हमारे पेट के फैट सेल्स फैटी एसिड को सर्कुलेशन की अनुमति नहीं देते। इस सूरत में यह फैटी एसिड यहीं पर जमा होने लगता है। जो न केवल सेहत के लिए खतरनाक है। बल्कि यह शरीर के संपूर्ण कामकाज को भी प्रभावित करता है।
क्या करें
जैसे कि हम सभी जानते हैं कि पेट के आस पास की चर्बी न केवल डायबिटीज की स्थिति पैदा कर सकती है। बल्कि यह हृदय रोग का भी कारण बन सकती है। इस स्थिति से बचे रहने के लिए जरूरी है कि आप अपने शरीर पर चर्बी को घटाने का काम करे। आप इस बात ध्यान केंद्रित न करें किपेट के आस पास की चर्बी ही कम हो, बल्कि आप पूरे शरीर पर से चर्बी को घटाएं। यह भी उतना ही फायदेमंद सिद्ध होगा। इसके लिए एक स्वस्थ जीवन शैली को अपनाएं। जिसमें एक सही डाइट, और एक्सरसाइज करें। अगर आपका वजन अधिक है तो उसे भी घटाए। इसी तरह आप स्वस्थ रह पाएंगे।
अंग्रेजी में इस स्टोरी को पढ़ने के लिए यहां क्लिक करें
डिस्क्लेमर: यह लेख केवल सामान्य जानकारी के लिए है। यह किसी भी तरह से किसी दवा या इलाज का विकल्प नहीं हो सकता। ज्यादा जानकारी के लिए हमेशा अपने डॉक्टर से संपर्क करें।